Vi vektlegger et variert innhold innenfor litteratur, politikk, kultur og språk. I løpet av oppholdet skal elevene få førsthåndserfaring med emner fra læreplanen, da spesielt med emner som vi har lagt opp som pensum.
Profesjonell guiding i forbindelse med museumsbesøk, historiske bygninger og steder, i tillegg til tradisjonelle ‘walks’ knyttet opp mot et bestemt tema. Elevene skal også guide hverandre i grupper, samt gjennomføre planlagte oppgaver som f.eks. intervju.Det legges stor vekt på møtet med den britiske kulturen. Det blir derfor også tid til aktiviteter etter eget ønske: konserter, sport, teater eller shopping. Man oppfordres til å utforske London, men aldri alene, og alltid i henhold til gjeldende avtaler. I tillegg kreves det at elevene aktivt engasjerer seg i det språklige gjennom å observere og selv bruke språket i ulike situasjoner. Det forventes at de ‘språklige antennene’ er aktive hele uken.
Presentasjon av utførte oppgaver, samt en oppsummering. En studietur som dette har mange positive ringvirkninger. Vi drar ut som en fagruppe, og vender tilbake som en familie. Dette bidrar positivt til læringsmiljøet i klassen så vel som læringsutbyttet for den enkelte.